254 
bán történő növekedést kifejező differenciál hányadosban és annak 
minden tagjában előfordul. Természetes az is, hogyha az egyen- 
letet az eredeti közleményben megadott feltételek szerint integrá- 
lom, az integrácziós képletben az idő legalább a harmadik hatványon 
fog előfordulni. Mivel pedig az idő ilyen fokon minden tényezőben 
előfordul, azért ebből az egyenletből t s értéket ki lehet emelni és 
lesz az egyenlet Itt az M(t) függvény (t) betűje, mint 
előbb említettem, egyelőre csak jelzés , amely matematikai nyelven 
annyit jelent, hogy az M értéke függvénye a f-nek, vagyis az 
időnek. Az M(t) függvény pontos alakját és értékét a kísérletek 
fogják megadni. 
Hogy az M(t)t 3 függvény értékét és időbeni változásait meg- 
közelítőleg megvizsgálhassam, valamilyen mértékegységet kellett 
keresnem. A fizikai és kémiai mértékegységek a maguk alakjában 
itt nem alkalmazhatók azért, mert az életjelenségeket csak élet- 
jelenségekkel tudom összehasonlítani és megmérni. Legelső sorban 
tehát valami fiziológiai mérték után kellett néznem Folyton vál- 
tozó értéket összehasonlítási egység gyanánt azonban nem fogad- 
hattam el. Olyan alapot kellett keresni, amely nincsen alávetve a 
folytonos változásnak, hanem állandó jellegű. így jutottam az 
átlagos biológiai viszonyok között fejlődő fa növekedési törvé- 
nyének kereséséhez és az M.t 3 törvény megállapításához. Az így 
lehozott szabályos viszonyokhoz mértem a természetben lejátszódó 
szabálytalannak látszó jelenségeket. 
Ezen összehasonlításra szolgáló biológiai egység kereséséből 
következett azután az, hogy az M(t) változó biológiai tényezőt 
kifejező egyenletet felbontottam egy szorzatra, melynek egyik 
tagja M konstans biológiai tényező , másik tagja az időben változó 
A(t) jellel jelölt biológiai faktor (1. 1906. évi közleményem 86. 1. 
17. sor). 
Az M konstans biológiai faktor 1 — 1 évi egyenértékéül a 
megvizsgált fa fejlődése alatt uralkodott biológiai viszonyoknak 
megfelelő térfogati gyarapodás egy- egy évre vonatkozott átlagát 
vettem. Ezt az értéket tanulmányom tárgyát képező fánál és az 
adott táblázatnál M jellel jelöltem, mely képletnek numerikus ér- 
téke kizárólag erre a fára és erre a 15 évre vonatkozik. A fa 
növekedése alatt uralkodott biológiai viszonyok d/, 5 jellel jelölt 
átlagának összehasonlítási alapul való felvételéből azután az A(t) 
változó biológiai értéknek, mint szorzó faktornak a megállapítása 
számtani levezetésből következő művelet, de mely értékek az 
alapfeltételek szerint a biológiai viszonyoknak a változásával 
vannak megfelelő összefüggésben és arányban. 
Itt természetesen az a feltétel szerepel, hogy átlagos bioló- 
giai viszonyok befolyásának a szóbanforgó fa átlagos növekedése 
felel meg és a biológiai viszonyoknak az átlagostól felfelé vagy 
lefelé való eltérésénél a fa növekedésében is bizonyos határozott 
törvényszerű ingadozásnak kell lennie, — vagy más szóval kife- 
